jkorsvik/nowiki_second_scrape_merged huggingface dataset:
Marxistisch-Leninistische Partei Deutschlands

Marxistisch-Leninistische Partei Deutschlands (MLPD, norsk: Tysklands Marxist-Leninistiske Parti) er et tysk maoistisk politisk parti som ble grunnlagt i Bochum i Vest-Tyskland den 20. juli 1982. Partiet er i dag den største av smågruppene til venstre for Die Linke, og hadde sitt opphav i Kommunistischer Arbeiterbund Deutschlands (Tysklands Kommunistiske Arbeiderforbund) som var grunnlagt i 1972.
Politisk står MLPD på en anti-revisjonistisk plattform og anser mesteparten av reformene som fant sted i Øst-Europa etter 1956 som brudd med sosialistiske prinsipper. Partiet tilhører også den retningen innenfor maoismen som mener at Kina i dag har blitt et kapitalistisk land. MLPD har også lagt stor vekt på samarbeid med andre partier internasjonalt, og hadde blant annet god kontakt med Arbeidernes Kommunistparti i Norge. Sammenlignet med tilsvarende partier i andre land har MLPD bare i liten grad endret sitt politiske grunnlag i løpet av de siste 10-15 årene.
De senere årene har MLPD enkelte steder i Tyskland vært en pådriver for protestene mot velferdsreformene kjent som Hartz-konseptet, noe som har gitt dem en viss økt oppslutning. Ved valget i 2005 fikk partiet kun 0,1% oppslutning, noe som imidlertid representerte en tidobling av oppslutningen. Valgsamarbeidet Alternativ Unabhängig Fortschrittlich, der MLPD er den viktigste organiserte kraften, har de siste årene oppnådd representasjon i kommunestyrene i Gelsenkirchen, Eisenach, Esslingen, Albstadt, Mülheim an der Ruhr, Solingen, Essen, Leverkusen og Kassel.
MLPD er blant partiene som åpent overvåkes av etterretningstjenesten Bundesamt für Verfassungsschutz, som i 2012 anslo medlemstallet til å ligge rundt 2300. Partiet gir ut ukeavisa Rote Fahne i omkring 7 500 eksemplarer. Ungdomsorganisasjonen til MLDP heter Rebell. Partiformann er Stefan Engel.


== Eksterne lenker ==
(en) Offisielt nettsted 
(en) Marxist–Leninist Party of Germany – kategori av bilder, video eller lyd på Commons
Vesteraalens

Vesteraalens, tidligere Vesterålens Hermetikkfabrikk, er en norsk sjømatprodusent. Fabrikken ble etablert på Sortland i Nordland 19. april 1912 og er særlig kjent for Vesteraalens Fiskeboller.
Fabrikken har hatt flere eiere siden starten, men er i dag eid av holdingselskapet Vesteraalens AS. I 1917 produserte Vesteraalens Hermetikkfabrikk proviant til Roald Amundsens ekspedisjon gjennom Nordøstpassasjen 1918–1920. Blant de viktigste hendelser i fabrikkens historie var brannen natt til 13. desember 1991, som medførte produksjonsstans i 15 måneder. Daværende eier Norway Foods ønsket å flytte fiskemat-produksjonen permanent til Sverige, men fikk ikke tillatelse. Lokale eiere kjøpte fabrikken, og produksjonen på Sortland startet opp igjen 19. mars 1993.


== Den ikoniske boksen ==

Den ikoniske grønnfargede fiskebolleboksen har vært selskapets flaggskip siden 1912.


== Litteratur ==
Alf Oxem: Krigen om Hermetikken (hefte). Vestral kunstforlag, Sortland 1994. ISBN 82-993383-01


== Eksterne lenker ==
(no) Offisielt nettsted
Rasaq

Rasaq Seriki (født 1981 i Houston, Texas), bedre kjent som Rasaq, er en Amerikansk rapper. Han er yngre bror til rapperen Chamillionaire og medlem i Chamillitary. Han jobbet sammen med sin eldre bror og Lil' Wayne på sangen «Fly as the Sky» fra brorens debut-album, The Sound Of Revenge. Rasaq skal slippe ut sitt eget debut-album, Royal Green Reloaded, 19. juni 2007 i USA.


== Eksterne lenker ==
(en) Rasaq på Discogs 
(en) Rasaq på MusicBrainz
Ibsenhuset

Denne artikkelen handler om Ibsenhuset i Skien. For Ibsenhuset ved Grimstad museum, se Ibsen-museet i Grimstad.Ibsenhuset som ble innviet i 1973 ligger sentralt i Skien, Telemark. Da det ble åpnet den 7. september var det som landets mest moderne kulturhus på den tiden. Huset har åtte saler, noe som gir rom for et bredt kulturtilbud. Ibsenhuset har fått navn etter Skiens store sønn, forfatteren Henrik Ibsen.


== Om byggingen ==
Ideen om å bygge et nytt samfunnshus i  Skien ble tatt opp av byens fagbevegelse straks etter andre verdenskrig. Fagbevegelsen opprettet Arbeidernes Økonomiske Fellesorganisasjon (AØF) som skulle stå for finansieringen. På slutten av 1963 godkjente bygningsrådet byggemeldingen for Samfunnshuset.  I 1966 innbød følgende institusjoner til arkitektkonkurranse om et all-aktivitetshus – Ibsenhuset – i Skien: AØF,  Ibsenfondet, Skien Invisteringslag , Ibsenforbundet, og Skien kommune. Konkurransen ble avgjort i 1967 og Prosjekteringen tok til høsten 1968. Byggearbeidet startet i april 1971 og huset sto ferdig den 15. august 1973 og ble åpnet den 7. september.


== Eksterne lenker ==
Ibsenhuset
Skien kommune om byggingen
Kulturnett om huset
Charles-François Daubigny

Charles-François Daubigny (født 15. februar 1817, død 19. februar 1878) var en fransk maler og grafiker. Han blir assosiert med Barbizon-skolen og er en av forløperne til impresjonistene.
Daubigny var født inn i en familie av kunstnere, og fikk maleropplæring av sin far Edmond François Daubigny og onkelen, miniatyrmaleren Pierre Daubigny.
Han startet som tradisjonell maler, men endret malemåte da han slo seg ned i Barbizon og startet med friluftsmaleri. Han møtte også Camille Corot i 1852, i Optevoz ved elven Isère.  En annen viktig innflytelse var fra Gustave Courbet. Ellers hadde han sin egen husbåt, Botin, som han hadde fått innredet til atelier og reiste rundt på de franske elvene og kanalene med.
Han besøkte England i 1866 og ble der til han og Claude Monet måtte dra via Nederland, på grunn av den fransk-prøyssiske krigen i 1870. Vel tilbake i Auvers møtte han en annen av de senere impresjonistene, Paul Cézanne. Det er antatt at den eldre kunstneren har påvirket disse mer enn motsatt.  
Kunstmuseet Louvre i Paris har to relativt store landskapsbilder av Daubigny, men ingen av de mindre fra tiden langs elvene, som i dag regnes for hans beste.


== Referanser ==


== Eksterne lenker ==
(en) Charles-François Daubigny – kategori av bilder, video eller lyd på Commons 
(en) Charles-François Daubigny – galleri av bilder, video eller lyd på Commons
Krayzie Bone

Anthony Henderson (født 17. juni 1974), bedre kjent som Krayzie Bone, er en amerikansk rapper.
Han er også kjent under andre artistnavn som Leatha Face, Krayzie Jackson, Granddaddy of the Midwest, Mr. Lyrical, Silent Killer og Mr. Sawed Off.
Krayzie Bone har vært med å vinne to Grammy Awards og er medlem i hiphop-gruppen Bone Thugs-n-Harmony. 
Krayzie Bone har utgitt flere soloalbum, og har jobbet med blant andre Fat Joe, Big Punisher, Ice Cube, Coolio, Swizz Beatz, Snoop Dogg, E-40, Cuban Link, Kelis, Mariah Carey og Chamillionaire.


== Diskografi ==
1999: Thug Mentality 1999
2001: Thug On Da Line
2004: Gemini: Good vs Evil
2006: Too Raw For Retail
2007: Thugline Boss
2008: The Fixtape, vol 1 - Smoke On This
2009: The Fixtape, vol 2 - Just One Mo' Hit
2010:  The Fixtape, vol 3 - Lyrical Paraphernalia 
2011:  The Fixtape, vol 4 - Under The Influence 
2014:  Chasing The Devil 


== Referanser ==


== Eksterne lenker ==
Offisielt nettsted 
(en) Krayzie Bone – kategori av bilder, video eller lyd på Commons 
(en) Krayzie Bone på Internet Movie Database 
(en) Krayzie Bone hos The Movie Database 
(en) Krayzie Bone på Discogs 
(en) Krayzie Bone på MusicBrainz 
(en) Krayzie Bone på Spotify 
(en) Krayzie Bone på Songkick 
(en) Krayzie Bone på Genius — sangtekster 
(en) Krayzie Bone på AllMusic
Kommunistische Arbeiter-Partei Deutschlands

Kommunistische Arbeiter-Partei Deutschlands (KAPD), norsk: Tysklands Kommunistiske Arbeiderparti, var et tysk rådskommunistisk parti som eksisterte mellom 1920 og 1927. Inspirert av nederlandske rådskommunister som Anton Pannekoek og Herman Gorter ble partiet opprettet av en venstreopposisjonell gruppe rundt Paul Levi, som var ekskludert fra Kommunistische Partei Deutschlands (KPD) året før.
Partiet ble grunnlagt i kjølvannet av det mislykkede revolusjonsforsøket i Tyskland i januar 1920. Kretsen rundt Levi mente at KPD hadde vist seg ute av stand til å lede revolusjonen i riktig retning, og da partiet ble stiftet hadde det opp mot 80 000 medlemmer. Partiet nøt også godt av avskallinger fra KPD. I 1922 tok partiet initiativ til dannelsen av Den Kommunistiske Arbeiderinternasjonale, en internasjonal samling av rådskommunistiske partier og organisasjoner fra Storbritannia, Belgia, Nederland og Bulgaria i tillegg til KAPD. På dette tidspunktet var imidlertid partiet allerede spaltet mellom en fraksjon med hovedsete i Berlin og en med hovedsete i Essen, og Berlin-fraksjonen mente det var for tidlig å danne en ny internasjonale. Denne skulle for øvrig gå i oppløsning i 1925.
Partiet kollapset fullstendig rundt 1926/27 etter at de indre stridighetene hadde tatt knekken på det meste av partiets utadrettede arbeid. 
KAPD markerte seg ved å ta avstand fra den leninistiske partimodellen med demokratisk sentralisme, valgdeltakelse og deltakelse i reformistiske fagforeninger. KAPD betegnes følgelig ofte som et parti med sterke syndikalistiske trekk, og Lenin fremmet en omfattende kritikk blant annet av KAPD i boka «Venstre»-kommunismen - en barnesjukdom. På tross av dette var det frem til 1921 assosiert medlem av Komintern.


== Referanser ==
Ethel Thomson Larcombe

Ethel Larcombe (født Ethel Warneford Thomson, 8. juni 1879, Islington, London, død 11. august 1965) var en britisk tennis- og badmintonspiller.


== Tennis ==
Ethel Larcombe deltok i damsinglen i Wimbledon første gang i 1902 og siste gang i 1919. Hun deltok ikke i årene 1907-1911. I 1912 vant hun singleturnerningen, hun beseiret Blanche Hillyard i semifinalen i All Comers Round med 6-1, 6-0 og i finalen Charlotte Sterry med 6-3, 6-1. Ettersom regjerende mester fra året før, Dorothea Douglass Chambers ikke stilte opp å forsvarte sin tittel ble Ethel Larcombe erklært som vinnere av dameturneringen. I 1914 var hun på nytt i finalen i Challenge Round, hun tapte for Chambers som dermed vant sin siste av i alt sju singletitler i turneringen. 


== Badminton ==
Ethel Larcombe var også en fremgangsrik badmintonspillere. Også her var en av hennes fremste konkurrenter Dorothea Douglass Chambers. Larcombe var med sine fem singletitler i Yonex All England Open (1900, 1901, 1903, 1904 og 1906) mer fremgangsrik enn Chambers med sine to titler (double og mixeddouble). Ethel Larcombe vant i tillegg doubletittelen i mesterskapet i 1902, 1904, 1905 og 1906 samt mixeddouble i 1903 og 1906.


== Grand Slam-titler ==
 Wimbledon:
Single damer: 1912
Double damer: 1903, 1904
Mixed double: 1904, 1905, 1912, 1914


== Referanser ==


== Eksterne lenker ==
Artikkelen har ingen egenskaper for sportsdatabaser i Wikidata
Sebrasnegl

Sebrasnegl er en art snegler, trolig den eneste arten i slekten Neritina som lever i ferskvann.
Den er brun- og svartstripet.
Den er populær i akvaristikken, da den regnes for å være en effektiv algeeter.
Den foretrekker en temperatur på mellom 22 og 26 grader, og blir opptil 2,5 cm stor.


== Eksterne lenker ==
(en) Sebrasnegl – oversikt og omtale av artene i WORMS-databasen 
(en) Sebrasnegl i Encyclopedia of Life 
(en) Sebrasnegl i Global Biodiversity Information Facility 
(en) Sebrasnegl hos NCBI 
(en) Kategori:Neritina natalensis – bilder, video eller lyd på Wikimedia Commons
Bone Thugs-n-Harmony

Bone Thugs-n-Harmony er en amerikansk Grammy Award-vinnende hiphop-gruppe fra Cleveland i Ohio.
Gruppen er en av tidenes best-selgende hiphop-grupper, med over 45 millioner solgte album over hele verden. I 1997 vant de en Grammy Award for «Best Rap Performance by a Duo or Group» for sangen «Tha Crossroads».
I juli 2008 slapp gruppens femte medlem Flesh-n-Bone ut av fengsel, og Bizzy Bone returnerte til gruppen igjen, etter over seks års fravær.
Gruppen er spesielt kjent for å være de eneste artister som har jobbet med avdøde: 2Pac, The Notorious B.I.G., Eazy-E og Big Punisher. De har også jobbet med kjente artister som The Game, Will.I.Am, Mariah Carey, Mr. Capone-E, Fat Joe og mange flere.


== Medlemmer ==
Krayzie Bone
Layzie Bone
Bizzy Bone
Wish Bone
Flesh-n-Bone


== Diskografi ==
1993: Faces of Death
1994: Creepin on ah Come Up
1995: E. 1999 Eternal
1997: The Art of War
1997: The Collection, Vol. 1
2000: BTNHResurrection
2000: The Collection, Vol. 2
2002: Thug World Order
2004: Greatest Hits
2005: Bone-4-Life
2006: Thug Stories
2007: Strength & Loyalty
2007: T.H.U.G.S.
2009: The Book Of Thugs
2009: The Fixtape Vol. 3
2010: Uni5: The World's Enemy
2016: New Waves


== Eksterne lenker ==
Offisielt nettsted 
(en) Bone Thugs-n-Harmony – kategori av bilder, video eller lyd på Commons 
(en) Bone Thugs-n-Harmony på Internet Movie Database 
(en) Bone Thugs-n-Harmony på Apple Music 
(en) Bone Thugs-n-Harmony på Discogs 
(en) Bone Thugs-n-Harmony på MusicBrainz 
(en) Bone Thugs-n-Harmony på SoundCloud 
(en) Bone Thugs-n-Harmony på Spotify 
(en) Bone Thugs-n-Harmony på Songkick 
(en) Bone Thugs-n-Harmony på Last.fm 
(en) Bone Thugs-n-Harmony på Genius — sangtekster 
(en) Bone Thugs-n-Harmony på AllMusic 
Bone Thugs-n-Harmony på Twitter 
Bone Thugs-n-Harmony på Twitter 
Bone Thugs-n-Harmony på Facebook 
Bone Thugs-n-Harmony på Instagram 
Bone Thugs-n-Harmony på YouTube 
Bone Thugs-n-Harmony på Myspace
Agnes Morton

Agnes Morton (født 6. mars 1872 i Halstead i Essex, død 5. april 1952 i Kensington, London) var en britisk tennisspiller.
Morton spilte to damesinglefinaler i Wimbledon, 1908 og 1909, hun tapte begge. I 1908 for Charlotte Cooper Sterry med 4-6, 4-6 og i 1909 for Dora Boothby med 4-6, 6-4, 6-8. I 1914 vant hun damedoublen sammen med Elizabeth Ryan.


== Grand Slam-titler ==
 Wimbledon:
Double damer: 1914 (sammen med Elizabeth Ryan)


== Referanser ==


== Eksterne lenker ==
(en) Agnes Morton – Olympedia 
(en) Agnes Morton – Sports-Reference (OL-resultater – arkivert) 
(en) Agnes Morton – ITF Tennis 
(en) Agnes Morton – TheSports.org
Skjells år og alder

Å komme til skjells år og alder, tidligere også skrevet skjels år og alder,  betyr at en har blitt så gammel at en har begynt å forstå eller at en har blitt klok. 
Skjells i dette uttrykket har med ordene skjelne og skille å gjøre. Når man skjelner eller skiller mellom noe, forstår en, og når en når skjells år og alder, har man fått forstand og blitt fornuftig. Det er det samme ordet som skjellig, som brukes i straffeprosessloven om «skjellig grunn til mistanke», da i betydningen forståelig, rimelig, fortsandig eller klar. Det samme ordet brukes i uttrykk som «å gjøre rett og skjell for seg» eller «det skjeller deg ikke», som betyr «det vedkommer deg ikke» eller «det har du ikke forstand på».
Uttrykket forekommer også på dansk i formen at komme til skels år og alder. Der ble tidligere også ordet skel brukt i betydningen «evne til å skjelne, skjønne», «skjønnsomhet», «fornuft», «forstand» og «(åndelig) sans» og i sammensetninger som skelsaar eller skelsalder. Å komme til skjells år og alder kan på engelsk oversettes med reach the age of discretion.
Dora Boothby

Penelope Dora Harvey Boothby, gift Geen, (født 2. august 1881 i Finchley i Middlesex, død 22. februar 1970) var en britisk tennisspiller.
Boothby vant i 1909 singletittelen i Wimbledonmesterskapet, hun  beseiret Agnes May «Agatha» Morton med  6-4, 4-6, 8-6. 
Året derpå, i 1910, tapte Boothby sin tittel til Dorothea Douglass Chambers som vantChallenge Round med 6-2, 6-2 og tok sin fjerde singletittel i Wimbledon. I 1911 møttes de på nytt i Challenge Round, etter at Boothby hadde vunnet alle sine kamper i All Comers Round uten å tape et sett. Også denne gang ble Chambers en for tøff motstander, hun vant med 6-0, 6-0 i en kamp som kun varte i 25 minutter.
Boothby vant doubleturneringen i Wimbledon 1913 sammen Winifred McNair, de beseiret Chambers og Charlotte Sterry i finalen, (4-6, 2-4 oppgitt).
Boothby ble sølvmedaljevinner i singleturneringen under Sommer-OL 1908 i London, hun tapte finalen til Dorothea Douglass Chambers.


== OL-medaljer ==
1908  London -  Sølv i tennis, single damer utendørs


== Grand Slam-titler ==
 Wimbledon:
Single damer – 1909 (hun beseiret Agnes Morton med 6-4, 4-6, 8-6 i finalen)
Double damer – 1913 (sammen Winifred McNair)


== Referanser ==


== Eksterne lenker ==
(en) Dora Boothby – Olympedia 
(en) Dora Boothby – Sports-Reference (OL-resultater – arkivert) 
(en) Dora Boothby – databaseOlympics.com (arkivert) 
(en) Dora Boothby – ITF Tennis
Inger Ane Hole

Inger Ane Hole (født 6. februar 1987 på Lillehammer) er en norsk fotballspiller, som spiller i Trondheims-Ørn. Hole er oppvokst i Lesja i Oppland og har spilt i Trondheims-Ørn siden. Hun har scoret 9 mål på 53 kamper i de tre sesongene hun har spilt for klubben. Hole har også spilt 11 kamper for aldersbestemte landslag.
Inger Ane Hole anses å være en rask og målfarlig spiss. I 2006 ble hun toppscorer i 2. divisjon.
Hun har i etterkant blitt lærer på Wang toppidrett avd. Hamar. Hole er også spillende trener for fotballaget Fart.


== Meritter ==
Med Trondheims-Ørn:

Seriesølv 2006


== Referanser ==
Revelelva

Revelelva er navnet på den nederste delen av elven Tverråga, som munner ut i Ranelva i Rana kommune. Elven skifter navn ved brua som forbinder E6 med Gruben. Over denne brua kalles den Tverråga. Nedenfor denne brua kalles den Revelelva.
Helen Bannerman

Helen Bannerman (født 25. februar 1862, død 13. oktober 1946) var en skotsk forfatter som skrev barnebøker, blant annet Lille Sorte Sambo.
Hun var født i Edinburgh, og ettersom kvinner ikke hadde adgang til universitetene i Storbritannia måtte hun studere privat. Hun bodde i mange år i India, hvor hennes mann arbeidet.


== Bøker ==
The Story of Little Black Sambo, 1899
Norsk originaltittel Fortellingen om vesle svarte Sambo, 1949, senere som Vesle svarte Sambo
Story of Little Black Mingo, 1901
Story of little Black Quibba, 1902
Little Degchie-Head: An Awful Warning to Bad Babas, 1903
Little Kettle-Head, 1904
Pat and the Spider, 1905
The Teasing Monkey, 1907
Little Black Quasha, 1908
Story of Little Black Bobtail, 1909
Sambo and the Twins, 1936


== Referanser ==


== Eksterne lenker ==
(en) Helen Bannerman – kategori av bilder, video eller lyd på Commons 
(en) Helen Bannerman på Internet Movie Database 
(en) Verker av Helen Bannerman i Prosjekt Gutenberg
(en) Helen Bannerman i SterlingTimes
(en) The Story of Little Black Sambo i SterlingTimes
Winifred McNair

Winifred Margaret Slocock McNair (født 9. august 1877, død 28. mars 1954) var en britisk tennisspiller.
Hun ble olympisk mester under Sommer-OL 1920 i Antwerpen, sammen med Kathleen McKane vant hun damedoubleturneringen. I 1913 vant hun damedoublen i Wimbledon sammen med Dora Boothby. Hun var også i finalen i singleturneringen, men hun tapte den til Dorothea Douglass Chambers.


== OL-medaljer ==
1920  Antwerpen -  Gull i tennis, double damer (sammen med Kathleen McKane)


== Grand Slam-titler ==
 Wimbledon:
Double damer – 1913 (sammen Dora Boothby)


== Referanser ==


== Eksterne lenker ==
(en) Winifred McNair – Olympics.com 
(en) Winifred McNair – Olympic.org 
(en) Winifred McNair – Olympedia 
(en) Winifred McNair – Sports-Reference (OL-resultater – arkivert) 
(en) Winifred McNair – ITF Tennis
New Mexicos flagg

New Mexicos flagg er gult med et rødt solsymbol i midten. Solsymbolet stammer fra Zia-Pueblo-indianernes kultur. Fargene, gult og rødt, er Spanias flaggfarger og er valgt for å minne om at de første europeisk utforskerne i området var spanske. Flagget er i størrelsesforholdet 2:3.
New Mexicos flagg ble innført etter pådriv fra den patriotiske organisasjonen Daughters of the American Revolution. Konkurransen som ble avholdt ble vunnet av legen og arkeologen Harry Mera, som foreslo flaggtegningen delstaten offisielt valgte. Flagget ble innført 15. mars 1925.
New Mexicos flagg regnes som et av de mest særegne blant USAs delstatsflagg. Flere andre delstater har flagg med blå duk og delstatens segl eller våpen slik at det kan være vanskelig å skille dem fra hverandre. New Mexico har som eneste delstat i USA gul farge i flaggduken.


== Litteratur ==
Whitney Smith: The Flag Book of the United States — The Story of the Stars and Stripes and the Flags of the Fifty States, 1970
Alabamas flagg

Alabamas flagg er hvitt med et rødt andreaskors. Flagget ble innført 16. februar 1895. Flaggets størrelsesforhold ble ikke offisielt fastsatt. Tanken var å innføre et flagg som både i form og innhold minnet om konføderasjonens faner, derav andreaskorset og praksisen med at flagget gjøres kvadratisk. I nyere tid er den rektangulære formen mest vanlig. 


== Litteratur ==
Whitney Smith: The Flag Book of the United States — The Story of the Stars and Stripes and the Flags of the Fifty States, 1970


== Eksterne lenker ==
State Flag of Alabama fra Alabama Department of Archives & History
Leghorn

Leghorn er en hønserase fra Italia som nok er verdens mest kjente hønserase. I Norge blir den ofte kalt «Hvit Iitaliener». Navnet Leghorn kommer fra den britiske forvanskningen av navnet Livorno, en havneby i Toscana; man regner hønserasen for å komme herfra. De er suverene når det gjelder å legge egg, men har meget dårlig utviklet rugelyst. De flyr godt; vil man ha rasen utegående må man ha tak over hønsegården.
Shaman King

Shaman King (japansk Shāman Kingu, シャーマンキング = Sjamankongen) er en japansk tegneserie, manga, som er gjort av Hiroyuki Takei. Den handler om en gutt som heter Yoh-Han på japansk, på andre språk ofte bare Yoh. Tegneserien finnes også som tegnefilm, anime. Tegneserien har kommet med 32 bind totalt og tegnefilmen har kommet med 64 episoder foruten tre spesialepisoder.


== Handling ==
Yoh er en sjaman som er kommet til Tokyo for å finne sin hovedsjel. Med mye besvær får han tak i den sterke samuraiånd, Amidamaru, som også kalles for «djevelen», eller Devil, for de som lest den engelske utgaven. Grunnen til at Amidamaru har fått navnet «djevelen» er for at han har nektet å slå ihjel sin beste venn. Yoh øver til sjamankampen i Tokyo som skal avgjøre hvem som er den neste sjamankongen.
For å kvalifisere seg til sjamankampen må Yoh slåss mot en av oppsynsvaktene, Silva. Han må få inn minst ett treff for å klare det. Etter det får han en «Orakelsøker». Den viser hvilke sjamaner som skal sloss med hvem, hvor og når. Yohs første motstander er en Anui ved navn HoroHoro. Anuiene bruker naturen og naturens skapninger som deres medium og oversjeler. Men naturen blir gjort til arbeidsplasser, skoger blir gjort til vedkubber, og Anuienes rike minsker og med det dyrelivet. Arten til oversjelen hans holder på å dø ut, og derfor er drømmen til HoroHoro å lage et landskap med bare natur, hvor alle skogsdyr kan leve. Yoh blir rørt av det HoroHoro forteller ham, og bestemmer seg for å gjøre HoroHoros drøm virkelig når han blir sjamankonge.


== Eksterne lenker ==
Artikkelen har ingen egenskaper for offisielle lenker i Wikidata
Arkansas’ flagg

Arkansas' flagg består av en rød duk hvorpå det er plassert en blå og hvit spissrute dekorert med stjerner og delstatens navn.
Fargene er USAs flaggfarger. Spissruten, eller diamantformen, skal symbolisere at Arkansas var den eneste delstaten der det ble utvunnet diamanter. Stjernene i den blå rammen er 25 i tallet og viser til at Arkansas var delstat nummer 25 opptatt i unionen. To av stjernene i det midtre feltet representerer delstatene Arkansas og Michigan, to søsterstater som ble opptatt i unionen samtidig. 
Den første versjonen av Arkansas' flagg ble innført i 1913, da med tre stjerner i det midtre hvite feltet. Antallet stjerner ble i 1923 økt til fire, den fjerde stjernen representerer Amerikas konfødererte stater. I 1924 fant stjernene den plassering de fortsatt står i.
Flagget er tegnet av Willie Hocker og ble valgt blant 65 ulike forslag. 


== Litteratur ==
Whitney Smith: The Flag Book of the United States — The Story of the Stars and Stripes and the Flags of the Fifty States, 1970